রাজন্য রুহানি, জামালপুৃর : ড্রেজার দিয়ে বালু উত্তোলনে ব্রহ্মপুত্র নদে তীব্র ভাঙ্গন শুরু হয়েছে। ভাঙ্গনে মুখে নদীগর্ভে বিলিন হয়েছে ১৫টি ঘরবাড়িসহ অসংখ্য গাছপালা। হুমকীর মুখে পড়েছে জামালপুর-ময়মনসিংহ মহাসড়ক। ভাঙ্গন আতংকে নদীপাড়ের মানুষজন নির্ঘুম রাত কাটাচ্ছে। ভাঙ্গন কবলিত ক্ষতিগ্রস্থ লোকজন ড্রেজার দিয়ে বালু উত্তোলন বন্ধসহ ভাঙ্গন রোধে দ্রুত পদক্ষেপ নেয়ার দাবী জানিয়েছেন স্থানীয় প্রশাসনের প্রতি।